14. april ransagede Nordjyllands Politi en adresse i Aalborg. På stedet fandt man tyvekoster - hovedsageligt smykker - ligesom man fandt flere personer, som blev anholdt, sigtet for deres formodede forbindelse til tyvekosterne. Politiet har siden forsøgt at finde frem til kosternes oprindelige ejere. - Men da det ikke er lykkedes for os at finde ejermænd til alle effekterne, så fremlyser vi nu de resterende i offentligheden i håb om, at de rette ejere henvender sig, siger politikommissær Carsten Corfitzen fra Task Force Vest under Nordjyllands Politi. Genkender du et eller flere af smykkerne, kan du kontakte Dorthe Krogh ved Nordjyllands Politi via telefon 114. Alle billederne kan ses HER

Referat:
Nordjyllands Politi har ikke kunnet finde ejere til 31 ure og smykker fra en ransagning i Aalborg midt i april.